Tiwal

Tiwal d yiwet taddart d-yezgan di tama wunzul n Bgayet , id yussan d tɣiwant n At Maɛuc . Ɣef ism-is mgaradent tmuɣliwin: wa yeqqar-d akken awal n Tiwal yussa-d seg "At wawal", llan wid d-yeqqaren yekka-d seg awal "tala", imi zik ugtent tliwa deg temnaṭ-a. llan wid d-iqqaṛen belli yekka-d seg awal "yewwula" neɣ "iqubel", imi taddart n Tiwal tewwula ar tɣiwant n Tmuqra, ansa d-usan imenza n Tiwal, ssemman-as akk-a iw akken ism-a ad yili d inigi ɣef tayri-nsen d talsa-nsen ar wakal lejdud-nsen. Di tegrawla tazzayrit (1954-1962), am tuddar n Tmurt n Leqbayel, Tiwal tefka-d aṭas n yirgazen s wacu ad-tzux. Azal n 106 yimeɣrasen iṛuḥen d asfel i timmunent n tmurt n Lezzayer, war ma nsiḍen wid ur nemmut ara.

Tura, Tiwal tesɛa kra n 1200 imezdaɣ, dacu kan tugwet deg-sen unagen ar yal tamnaṭ n tmurt n Lezzayer d tmura n umaḍal.

" Tiɣri n Tiwal " d yiwet deg tiddukliwin timettanin tidelsanin timenza n Lezzayer. tlul-d di Tiwal ass n 30 di yunyu 1991. teqqeddec ɣef idles aqbayli, iwin mi d-tefka mačči s drus ama s umezgun ama s ccna. timettit daɣen ur teccuḥ ara deg-s, imi kra yellan d aṣenfar d nettat i t-ittadamen s yiɣallen-is.

Tugwet n at Tiwal ssuturen Tadsimantt i Tmurt n Iqbayliyen .

Kra n At Tiwal yettwasnen: Buqider Sliman , Celiq Lbacir , Akli Qbayli .